ถ้ารักษาหูดหงอนไก่แล้ว ต่อมาแต่งงานอยากมีลูก(ผช คนเดิม) ทำให้มีเพศสัมพันธ์ไม่ใส่ถุงยางอนามัย หูดจะกลับมาอีกไหม อันตรายไหมค่ะ
สวัสดีค่ะหูดหงอนไก่นั้นเป็นการติดเชื้อไวรัสชนิดหนึ่ง สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนัก สามารถลุกลามไปบริเวณอวัยวะเพศหรือผิวหนังใกล้เคียงได้โดยเมื่อมีการติดเชื้อไวรัสชนิดนี้แล้ว ไวรัสจะฝังอยู่ในร่างกาย และกลับมากำเริบได้เมื่อร่างกายอ่อนแอ หรือในบางคนก็อาจจะหายไปได้แต่ข้อมูลตรงนี้ไม่แน่ชัด จึงอาจกล่าวว่าการรักษาอาจไม่ทำให้หายขาด เพียงแค่ทำให้ตุ่มยุบลงไปเท่านั้นการป้องกันหูดหงอนไก่ที่ดีที่สุดคือการป้องกันไม่ให้เชื้อไวรัสเอชพีวีเข้าสู่ร่างกาย ด้วยการมีเพศสัมพันธ์อย่างปลอดภัย สวมถุงยางอนามัยทุกครั้งที่มีเพศสัมพันธ์ จะช่วยป้องกันการแพร่กระจายเชื้อไวรัสเอชพีวีได้ กรณีนี้ที่เคยเป็นมาแล้ว สามารถมีบุตรได้ แต่ควรไปฝากครรภ์ แจ้งให้แพทย์ทราบว่าเคยเป็นหูดหงอนไก่ เพื่อแพทย์จะตรวจดูอวัยวะเพศว่ามีรอยโรคที่อาจจะส่งต่อไปให้บุตรตอนที่คลอดได้หรือไม่